stanford-oval/wikipedia huggingface dataset:
เฉิน โหย่วเลี่ยง
ประวัติ

เฉิน โหย่วเลี่ยง เกิดในครอบครัวชาวประมงในเหมี่ยนหยาง (沔陽) ในมณฑลหูเป่ย์ทุกวันนี้ บ้างก็ว่าเขาเกิดมาพร้อมกับนามสกุลเฉิน บ้างก็ว่าเขาเกิดมาพร้อมกับนามสกุลเซี่ย (謝)
บันทึกของทางฝั่งเวียดนามบอกว่าเขาเป็นบุตรชายของ เฉิน อี้จี้ (陳益稷 หรือ Trần Ích Tắc) ผู้นำราชวงศ์ตรันห์ที่ตั้งรกรากอยู่ในราชวงศ์หยวน
เฉินเคยรับราชการเป็นนายอำเภอก่อนที่จะมาเป็นนายพลภายใต้การปกครองของ หนี่ เหวินจุน ในช่วง กบฏโพกผ้าแดง เฉินภายหลังฆ่า หนี่ เหวินจุน โดยอ้างว่า หนี่ วางแผนที่จะลอบสังหาร สฺวี โฉวฮุ่ย ผู้นำกลุ่มกบฏโพกผ้าแดง ภายหลังเฉินได้โจมตี สฺวี โฉวฮุ่ย และฆ่าเขา
ใน ค.ศ. 1357 เฉินประกาศตนเป็น "ราชาแห่งฮั่น" ใน เจียงโจว (江州; จิ่วเจียง, มณฑลเจียงซีในปัจจุบัน) และจักรพรรดิในปีถัดมาหลังจากที่ สฺวี โฉ่วฮุ่ย เสียชีวิต ชื่อยุคของเขา เช่นเดียวกับชื่ออาณาจักรของเขาคือ "ต้าฮั่น" (大汉 แปลว่า "ฮั่นที่ยิ่งใหญ่") จากปี ค.ศ. 1359 ถึง 1363 กองเรือของเฉินแข็งแกร่งที่สุดใน แม่น้ำแยงซี ตอนบน อย่างน้อยพลังอำนาจของเขาก็ยิ่งใหญ่พอๆ กับรัฐกบฏอื่น อู่ นำโดยจู ยฺเหวียนจาง ผู้ก่อตั้ง ราชวงศ์หมิง
ใน ค.ศ. 1360 กองเรือและกองทัพของต้าฮั่นเริ่มทำสงครามกับกองกำลังอู่อย่างยาวนาน - มีฐานที่มั่นในเวลานั้นใน จี้ชิง (ปัจจุบันคือ หนานจิง) และต่อมาเปลี่ยนชื่อเป็น "หมิง" ในปี ค.ศ. 1368 การโจมตีเมืองหลวงของอู่แต่กลับพ่ายแพ้ด้วยปัญญาที่ยอดเยี่ยม (ส่วนหนึ่งน่าจะเกิดจากการละทิ้งของกองเรือต้าฮั่นเมื่อต้นปี) สงครามดำเนินต่อไปจนถึง ยุทธการที่ทะเลสาบปั๋วหยาง ที่กองเรืออู่เอาชนะกองเรือต้าฮั่นที่ใหญ่กว่าอย่างหวุดหวิดหลังจากการต่อสู้สามวัน
หนึ่งเดือนหลังการต่อสู้ที่ทะเลสาบปั๋วหยาง กองเรือต้าฮั่นพยายามหนีออกจากทะเลสาบปั๋วหยาง ระหว่างการรบทางเรือเฉินถูกฆ่าตาย (เขาถูกกล่าวว่าเสียชีวิตจากบาดแผลลูกศรที่ศีรษะ) เขาอายุ 43 ปีตอนที่เขาเสียชีวิตในวันที่ 3 ตุลาคม ค.ศ. 1363
ขณะที่มกุฎราชกุมารเฉินชาน (陈善) ถูกจับกุม เฉิน โหย่วเลี่ยง สืบทอดต่อโดยลูกชายคนที่สองของเขา เฉิน หลี่ ซึ่งถูกโจมตีโดยกองเรือและกองทัพของอู่ไม่นานหลังจากนั้น การพิชิตต้าฮั่นใช้เวลาสองปี เมื่อเดือนเมษายน ค.ศ. 1365 อาณาจักรต้าฮั่นสูญหายไปและดินแดนทั้งหมดเป็นส่วนหนึ่งของฐานอำนาจของอู่
ชื่อยุค

ต้าอี้ (大義) 1360
ต้าติง (大定) 1361-1363
ครอบครัว

บรรพบุรุษ:เฉิน เฉียนอี้ (陈千一)
บิดา:Chen Pucai (陈普才) กลายเป็น Marquis Cheng'en (承恩侯) โดย จู ยฺเหวียนจาง หลังจากการล่มสลายของฮั่น
มารดา:จากตระกูลอู่ (吴氏)
พี่น้อง
Chen Youfu (陈友富) ได้รับการเลื่อนตำแหน่งเป็น Marquis Guiren (归仁伯) โดย จู ยฺเหวียนจาง
กบฏและขุนศึกปลายราชวงศ์หยวน รวมทั้งอาณาเขตที่ควบคุมโดย เฉิน โหย่วเลี่ยง ในต้นปี ค.ศ. 1363
ภัททิยา พงศ์ไทย

| ภัททิยา พงศ์ไทย |
| --- | --- |
เกิด: 19 กุมภาพันธ์ พ.ศ. 2535 (32 ปี) จังหวัดยะลา ประเทศไทย
สัญชาติ: ไทย
ชื่ออื่น: โบนัส
อาชีพ: นางแบบ, นางงาม
มีชื่อเสียงจาก: มิสอินเตอร์เนชันแนลไทยแลนด์ 2016
ส่วนสูง: 1.78 m (5 ft 10 in)
รางวัล: นางงามนานาชาติ 2016 (Top 15) มิสอินเตอร์เนชันแนลไทยแลนด์ 2016 (ชนะเลิศ) (Miss People Choice)
ภัททิยา พงศ์ไทย (ชื่อเล่น: โบนัส; เกิด: 19 กุมภาพันธ์ พ.ศ. 2535) เธอได้รับตำแหน่งมิสอินเตอร์เนชันแนลไทยแลนด์ 2016
การศึกษา

เธอจบการศึกษาปริญญาตรีจาก มหาวิทยาลัยสวนดุสิต คณะนิเทศศาสตร์
การประกวด > มิสอินเตอร์เนชันแนลไทยแลนด์ 2016

โบนัสเข้าร่วมประกวดมิสอินเตอร์เนชันแนลไทยแลนด์ 2016 และเมื่อวันที่ 17 กันยายน พ.ศ. 2559 โบนัสได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2016 ซึ่งถือว่าเป็นสาวไทยคนที่สองที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอเป็นตัวแทนสาวไทยไปประกวด นางงามนานาชาติ 2016 ณ ประเทศญี่ปุ่น
การประกวด > มิสอินเตอร์เนชันแนล 2016

โบนัสเป็นตัวแทนประเทศไทยในการประกวดนางงามนานาชาติ ปี 2016 ที่ประเทศญี่ปุ่น โดยในการประกวดเธอก็สามารถผ่านเข้ารอบ 15 คนสุดท้าย ซึ่งไคลี เวอร์โซซา นางงามจากประเทศฟิลิปปินส์ ชนะในการประกวดดังกล่าว
แหล่งข้อมูลอื่น

| ก่อนหน้า |  | ภัททิยา พงศ์ไทย |  | ถัดไป |
| --- | --- | --- | --- | --- |
| ศศิ สินทวี |  | มิสอินเตอร์เนชันแนลไทยแลนด์  (2016) |  | กีรติกา จารุรัตน์จามร |
| ประกวดครั้งแรก |  | มิสแกรนด์ตรัง  สละตำแหน่ง   (2016    วรรณทราย ปักษี ปฏิบัติหน้าที่แทน) |  | ภัทรมาลินทร์ นาสวาสดิ์ |
| ด ค กมิสไทยแลนด์อินเตอร์เนชันแนล |
| --- | --- |
มิสอินเตอร์เนชันแนลไทยแลนด์:  2015  2016  2018 
มิสไทยแลนด์อินเตอร์เนชันแนล:  2023  2024 
รายนาม:  ศศิ สินทวี  ภัททิยา พงศ์ไทย  กีรติกา จารุรัตน์จามร  สุภาภรณ์ ฤทธิพฤกษ์
ศุภจี สุธรรมพันธุ์

| ศุภจี สุธรรมพันธุ์ |
| --- | --- |
เกิด: พ.ศ. 2507 (60 ปี)
อาชีพ: นักธุรกิจ
มีชื่อเสียงจาก: ประธานเจ้าหน้าที่บริหารกลุ่ม บมจ. ดุสิตธานี
บุตร: 2 คน
ศุภจี สุธรรมพันธุ์ (ชื่อเล่น: แต๋ม) กรรมการบริหาร และประธานเจ้าหน้าที่บริหารกลุ่ม บริษัท ดุสิตธานี จำกัด (มหาชน)
เธอสำเร็จการศึกษาระดับมัธยมที่โรงเรียนเซนต์โยเซฟ บางนา ระดับปริญญาตรีสังคมวิทยาและมานุษยวิทยาบัณฑิต มหาวิทยาลัยธรรมศาสตร์ และปริญญาโทบริหารธุรกิจมหาบัณฑิต สาขาการเงินและการบัญชีต่างประเทศ จากมหาวิทยาลัยนอร์ทรอป สหรัฐ
ศุภจีเคยทำงานที่ ไอบีเอ็ม มานานกว่า 20 ปี และเป็นผู้หญิงคนแรกที่ได้รับการแต่งตั้งให้เป็นผู้จัดการทั่วไปของบริษัทในประเทศไทย ต่อมาเธอเป็นผู้จัดการทั่วไปของแผนกบริการเทคโนโลยีระดับโลกของไอบีเอ็มภูมิภาคเอเชียตะวันออกเฉียงใต้ และย้ายไปดำรงตำแหน่งประธานเจ้าหน้าที่บริหารของไทยคม ในปี พ.ศ. 2554
ในปี พ.ศ. 2559 เธอได้รับแต่งตั้งเป็นซีอีโอของดุสิต อินเตอร์เนชันแนล ต่อจากท่านผู้หญิงชนัตถ์ ปิยะอุย และชนินทธ์ โทนะวานิก ศุภจียังเป็นกรรมการอิสระของธนาคารกสิกรไทยด้วย
ชีวิตส่วนตัวศุภจีมีบุตร 2 คน เธอยังเป็นพี่สาวของธนวัฒน์ สุธรรมพันธุ์ กรรมการผู้จัดการไมโครซอฟท์ประเทศไทย
บีดาแมน

บีดาแมน (ญี่ปุ่น: ビーダマン; โรมาจิ: Bīdaman) เป็นของเล่นที่ผลิตโดยบริษัททาคาระ (ทาคาระ โทมี่ ในปัจจุบัน) โดยของเล่นมาจากรูปแบบหุ่นยนต์ยิงลูกแก้วเป็นหลัก โดยถูกพัฒนามาแล้วหลายรุ่นจนถึงปัจจุบัน
ประวัติ

บีดาแมน เป็นของเล่นที่มีลักษณะเป็นตุ๊กตาที่ยิงลูกแก้วโดยใส่ลูกแก้วเข้าไปในช่องว่างที่หน้าท้องหรือหัวหรือแม็กกาซีน แล้วยิงลูกแก้วด้วยไกปืนที่ด้านหลังหรือที่จับด้านข้าง นอกจากลูกแก้ว ยังมี ลูกซูเปอร์บอล, ลูกพลาสติก, ลูกปิงปอง, ลูกเหล็ก, ลูกบีบี และลูกพิเศษพร้อมลูกเล่นอีกด้วย
รุ่นแรกวางจำหน่ายเมื่อช่วงปี ค.ศ. 1993 ซึ่งได้นำตัวละครจากเกม บอมเบอร์แมน ของบริษัทฮัตสัน มาการพัฒนาเป็นผลิตภัณฑ์สินค้าของเล่นชุดนี้ ต่อมาได้ทำสินค้าที่มาจากตัวละครเรื่องอื่นๆ เช่น ซูเปอร์ดองกี้คอง, เต่านินจา, ก็อดซิลลา ปะทะ สายพันธุ์ก็อดซิลลาต่างดาว, กูรุ กูรุ คาถาพาต๊อง, ทวินบี เป็นต้น นอกจากนี้ในปี ค.ศ. 2002 ได้นำ คนโกคุง ตัวละครจากคินนิกุบันซึเกะ และปี ค.ศ. 2004 ได้นำตัวละครจากเรื่องร็อคแมนเอ็กเซ่ ซึ่งถูกทำในรูปแบบบีดาแมน
รายชื่อผลิตภัณฑ์สินค้าในแต่ละยุค > สินค้าที่เกี่ยวข้อง

โอฮาจิคิแมน (オハジキマン)
เมดัลแมน (メダルマン)
ซูเปอร์บอลชู๊ตเตอร์ (スーパーボールシューター)
โปเกมอน อัลติแมทช์ (ポケモン アルティマッチ)
ผลงานเฉพาะเรื่อง > มังงะ

บาคุคิวเร็นปาสึ! ซูเปอร์บีดาแมน (爆球連発!!スーパービーダマン)
บอมเบอร์แมน บีดาแมน บาคุไกเด็น (วาดโดย มิคาตะ โคคิจิ)
B บีดาแมน บาคุโซเด็น (วาดโดย ทามาอิ ทาเคชิ)
B-เด็นเซ็ทสึ แบทเทิลบีดาแมน (วาดโดย อินุคิ เอย์จิ)
บัคคิว Hit! แคลช บีดาแมน (วาดโดย คุราทานิ โทโมยะ)
ครอสไฟท์ บีดาแมน
ครอสไฟท์ บีดาแมน ฟินิกซ์เด็นเซ็ทสึ
ผลงานเฉพาะเรื่อง > อนิเมะ

B บีดาแมน บาคุไกเด็น
B บีดาแมน บาคุไกเด็น V
บาคุคิวเร็นปาสึ! ซูเปอร์บีดาแมน
หุ่นเหล็กสายฟ้าบีดาแมน
หุ่นเหล็กสายฟ้าบีดาแมน ภาคตำนานเปลวอัคคี
บัคคิว Hit! แคลช บีดาแมน
ครอสไฟท์ บีดาแมน
ครอสไฟท์ บีดาแมน es
ผลงานเฉพาะเรื่อง > การ์ดเกม

บอมเบอร์แมน บีดาแมน บาคุไกเด็น การ์ดเกม
ส่วนเกี่ยวข้อง

แคปรีโวลูชัน บอทเทิลแมน
เพลงเพื่อชีวิต

| เพลงเพื่อชีวิต |
| --- | --- |
แหล่งกำเนิดทางรูปแบบ: ดนตรีโฟล์กตะวันตก, ร็อก, เพลงลูกทุ่ง, ดนตรีพื้นเมืองไทย, คันทรี
แหล่งกำเนิดทางวัฒนธรรม: ประเทศไทย (หลังเหตุการณ์ 14 ตุลาคม พ.ศ. 2516)
เครื่องบรรเลงสามัญ: เสียงร้อง, กีตาร์เบส, กีตาร์, กลองชุด เครื่องดนตรีอื่น ๆ ได้แก่ คีย์บอร์ด, ฮาร์โมนิก้า, เพอร์คัชชัน, ไวโอลิน, เปียโน, เครื่องดนตรีไทย
เพลงเพื่อชีวิต แต่แรกเริ่มหมายถึงเพลงที่มีเนื้อหากล่าวถึงชีวิตของคน โดยเฉพาะคนชนชั้นล่าง กล่าวถึงความยากลำบากในการใช้ชีวิต การถูกเอารัดเอาเปรียบ  เพลงแนวเพื่อชีวิตในยุคนี้โดยมากจะเป็นเพลงลูกทุ่ง เช่น เพลง กลิ่นโคลนสาบควาย ของชาญ เย็นแข, จักรยานคนจน ของยอดรัก สลักใจ, น้ำมันแพง ของสรวง สันติ, น้ำตาอีสาน แต่งโดยชลธี ธารทอง และขับร้องโดยสายัณห์ สัญญา เป็นต้น
เพลงเพื่อชีวิตในประเทศไทยเริ่มเฟื่องฟูเป็นที่รู้จักและได้รับความนิยมอย่างกว้างขวางโดยแพร่หลายช่วงหลังเหตุการณ์ 14 ตุลา โดยเนื้อหาของเพลงไม่จำกัดเฉพาะชีวิตของคนชั้นล่างอย่างเดียว แต่ยังรวมถึงการเรียกร้องประชาธิปไตยและการเหน็บแนมการเมืองอีกด้วย และแนวดนตรีได้เปิดกว้างขึ้นเป็นแนวอะคูสติกหรือร็อก โดยได้รับอิทธิพลและแรงบันดาลใจจากศิลปินต่างประเทศ เช่น บ็อบ ดิลลัน, บ็อบ มาร์เลย์, นีล ยัง, ไซมอน แอนด์ การ์ฟังเกล เป็นต้น เทียบได้กับ เพลงประท้วง (Protest song) ของสหรัฐอเมริกา โดยคำว่า "เพลงเพื่อชีวิต" นั้น มาจากคำว่าศิลปะเพื่อชีวิต หรือวรรณกรรมเพื่อชีวิต ซึ่งเป็นวรรณกรรมที่ว่าถึงชีวิตและการต่อสู้ของมนุษย์ในสังคม ในยุคนี้เพลงเพื่อชีวิตเฟื่องฟูมาก จนอาจกล่าวได้ว่าเป็น "เพชรเม็ดงามของวรรณกรรมเพื่อชีวิต"
เพลงเพื่อชีวิตมักจะรวมเอาองค์ประกอบของดนตรีตะวันตกเหมือนกันเช่นเพลงบัลลาด และเพิ่มเป็นจังหวะของดนตรีไทย เช่น สามช่า หมอลำ และลูกทุ่ง และมีองค์ประกอบของดนตรีคลาสสิกไทยบ้างเช่นกัน เพลงเพื่อชีวิตในยุคแรกจะเป็นดนตรีโฟล์กตะวันตกพร้อมกับการใช้เครื่องดนตรีอะคูสติก ซึ่งต่อมาได้เพิ่มดนตรีร็อกพร้อมกับกีตาร์ไฟฟ้า เบส และกลองชุด บางศิลปินยังได้รับอิทธิพลของเร้กเก้ สกา และเพลงละตินบ้างและบางศิลปินยังใช้เครื่องดนตรีไทยเซ่น พิณ ขลุ่ย และซออู้
โดยวงดนตรีเพื่อชีวิตที่มีชื่อเสียง ได้แก่ คาราวาน, แฮมเมอร์, โคมฉาย เป็นต้น โดยมีวงดนตรีและนักร้องเพลงเพื่อชีวิตที่มีชื่อเสียงในปัจจุบัน เช่น
คาราบาว
พงษ์สิทธิ์ คำภีร์
พงษ์เทพ กระโดนชำนาญ
อินโดจีน
คนด่านเกวียน
ศุ บุญเลี้ยง
ฤทธิพร อินสว่าง
โฮป
ซูซู
ตีฆอลาซู
มาลีฮวนน่า
คันไถ
เป็นต้น อีกทั้งยังมีศิลปินบางคนหรือบางกลุ่มที่ไมได้เป็นเพื่อชีวิตอย่างเต็มตัว แต่เนื้อหาของเพลงหลายเพลงมีเนื้อหาที่คล้ายคลึงกับเพื่อชีวิตหรือจัดให้อยู่ประเภทเพื่อชีวิตได้ เช่น
จรัล มโนเพ็ชร
เสกสรร ทองวัฒนา
ธนพล อินทฤทธิ์
หนู มิเตอร์
นิค นิรนาม
พลพล พลกองเส็ง
กะท้อน
สิบล้อ
สลา คุณวุฒิ
จุดกำเนิด

แต่เริ่มเดิมทีในช่วงก่อนการเปลี่ยนแปลงการปกครองนั้น ยังไม่มีการบัญญัติคำว่า “เพลงเพื่อชีวิต”แยกออกมาจากเพลงไทยสากลอย่างชัดเจนนัก โดยในยุคนั้น ครูนารถ ถาวรบุตร​ บรมครูนักแต่งเพลงได้แบ่งเพลงไทยออกเป็น 3 ประเภท ตามเนื้อหาของเพลง ได้แก่
กลุ่มเพลงปลุกใจให้รักชาติ รักความเป็นไทย
กลุ่มเพลงรัก หรือที่เรียกว่า เพลงประโลมโลกย์
กลุ่มเพลงชีวิต ที่หยิบยกเอารายละเอียดชีวิตของคนในอาชีพต่างๆ โดยเฉพาะชนชั้นล่างที่ถูกเอารัดเอาเปรียบ ต้องใช้ชีวิตอย่างยากลำบาก มาบอกเล่าผ่านคำร้องที่เรียบง่ายและกินใจ ซึ่งกลุ่มเพลงชีวิตนั้นก็ได้กลายมาเป็นรากฐานให้กับ เพลงลูกทุ่ง และเพื่อชีวิตในเวลาต่อมา แนวดนตรีเพื่อชีวิตถูกแยกออกมาอย่างชัดเจนในปี พ.ศ. 2516 หลัง เหตุการณ์ 14 ตุลา นำโดย แสงนภา บุญราศรี โดยเนื้อหานั้นนอกจากจะกล่าวถึงชีวิตที่ลำบากยากเข็ญของประชนหาเช้ากินค่ำแล้ว ยังมีการเพิ่มเนื้อหาเสียดสี ยั่วล้อสังคม รวมไปถึงการโกงกินของผู้แทนและนักการเมืองอีกด้วย แหล่งกำเนิดของเพลงเพื่อชีวิตสามารถแบ่งได้ออกเป็น 2 ประเภท ได้แก่ แหล่งกำเนิดทางรูปแบบ คือ ดนตรีโฟล์คตะวันตก ร็อค เพลงลูกทุ่ง ดนตรีพื้นเมืองไทย คันทรี
แหล่งกำเนิดทางวัฒนธรรม คือ หลัง เหตุการณ์ 14 ตุลา โดยเครื่องดนตรีหลักๆจะมี นักร้อง กีตาร์ กีตาร์เบส กลองชุด และอาจมีเครื่องดนตรีอื่นๆเพิ่มเติมขึ้นมาเช่น คีย์บอร์ด ฮาร์โมนิก้า เพอร์คัชชัน ไวโอลิน เปียโน และ เครื่องดนตรีไทย เป็นต้น
ที่มาของคำว่าเพลงเพื่อชีวิต

เพลงเพื่อชีวิตคือประวัติศาสตร์ในทุกช่วงเวลาที่ต่างกัน ซึ่งความหมายของคำว่าเพลงเพื่อชีวิตเองก็แตกต่างกันไปในแต่ละยุค แต่กระนั้นก็ยังคงไว้ซึ่งแกนแห่งการสร้างสรรค์ซึ่งมีเนื้อเพลงที่โดดเด่นในรูปแบบที่เรียบง่ายฟังสบาย โดยก่อนที่จะมาเป็นคำว่าเพลงเพื่อชีวิตนั้น เพลงเหล่านี้ถูกเรียกว่า “เพลงชีวิต” มาก่อน จากนั้นจึงได้มีการบัญญัติชื่อใหม่ในปีพ.ศ. 2480 ซึ่งหมายถึง “เพื่อชีวิตที่ดีกว่าของประชาชน” จนกระทั่งเข้าสู่ทศวรรษ 2500 เพลงเพื่อชีวิตซบเซาจนถึงขีดสุด ต่อมานักเขียนนาม จิตร ภูมิศักดิ์ ก็ได้ให้กำเนิดเพลงเพื่อชีวิตอีกแนวหนึ่งภายในกำแพงคุกในฐานะของนักโทษทางการเมืองและได้กลายมาเป็นต้นแบบของเพลงเพื่อชีวิต ภายใต้แนวคิดเรื่อง “ศิลปะเพื่อชีวิต” ซึ่งกลายมาเป็นแรงบันดาลใจในยุคต่อๆมา และในช่วงปี พ.ศ. 2516 เพลงเพื่อชีวิตก็แบ่งตัวออกมาเป็นเอกเทศอย่างชัดเจน จึงกล่าวได้ว่าเพลงเพื่อชีวิตคือเพชรเม็ดงามทางด้านวัฒนธรรมอันเกิดจากเหตุการณ์ 14 ตุลา นั่นเอง
เพลงเพื่อชีวิตกับเหตุการณ์ 14 ตุลา > เพลงเพื่อชีวิตในยุคก่อน 14 ตุลาคม พ.ศ. 2516

เส้นทางของเพลงเพื่อชีวิตนั้น ได้เริ่มต้นขึ้นตั้งแต่ก่อน เหตุการณ์ 14 ตุลา  ซึ่งเป็นยุคแห่งการสั่งสมความกดดันของการเมืองไทยภายใต้ระบบเผด็จการทหารของ จอมพล ถนอม กิตติขจร, จอมพล สฤษดิ์ ธนะรัชต์ และ จอมพล ประภาส จารุเสถียร สิทธิเสรีภาพของประชนถูกจำกัด เกิดปัญหาทางเศรษฐกิจตามมา และผู้ที่ก้าวเข้ามามีบทบาทในหน้าประวัติศาสตร์ของเพลงเพื่อชีวิตก็คือ แสงนภา บุญราศรี อดีตราชาละครร้องในยุคเปลี่ยนแปลงการปกครอง ช่วงปีพ.ศ. 2475 เขาได้บุกเบิกการแต่ง เพลงไทยสากล ที่สะท้อนชีวิตชนชั้นล่างของสังคมเป็นครั้งแรกในช่วงทศวรรษ 2480 โดยเรียกว่าเป็น "เพลงชีวิต” อาทิ เช่น คนปาดตาล คนลากขยะ และอื่นๆ ต่อมาในช่วงก่อนปี พ.ศ. 2490 เรื่องราวการซื้อเสียงของ ส.ส. และการคอร์รัปชั่นโกงกินกระทั่งจอบและเสียมของเสนาบดีผู้ฉ้อฉลก็ได้ปรากฏขึ้นในเนื้อหาเพลง “เป๊ะเจี๊ยะ” และ “พรานกระแช่” แต่เนื้อหาของเพลงยังไม่ได้เสียดสีนักการเมืองไทยอย่างตรงไปตรงมานัก ทำให้ผู้คนยอมรับเพลง “มนต์การเมือง” ที่ ครูสุเทพ โชคสกุล ประพันธ์ให้ คำรณ สัมบุณณานนท์ ขับร้อง ในราวปีพ.ศ. 2490 เป็นเพลงเสียดสีนักการเมืองไทยอย่างตรงไปตรงมาเป็นเพลงแรกเสียมากกว่า ไม่เพียงขับร้องและประพันธ์เพลงเองเท่านั้น แสงนภา บุญราศรี ยังนำเอาประสบการณ์จากการที่เคยเป็นนักแสดงมาใช้ประกอบกับบทเพลงอีกด้วย เช่น เมื่อร้องเพลงคนปาดตาลก็จะแต่งกายชุดคนปาดตาลอย่างสมจริงสมจัง หรือเมื่อร้องเพลงคนลากขยะก็จะนำรถขยะขึ้นมาประกอบการแสดงบนเวที ซึ่งกลายมาเป็นต้นแบบให้กับศิลปินรุ่นหลังเช่น เสน่ห์ โกมารชุน และคำรณ สัมบุณณานนท์ เป็นต้น
เพลงเพื่อชีวิตยุคปฏิวัติ

สืบเนื่องจากเหตุการณ์ 14 ตุลาและ 6 ตุลา ภายหลังจากเหตุการณ์นั้น ประชาธิปไตยก็ได้สิ้นสุดลง สังคมไทยกลับเข้าสู่การเป็นสังคมเผด็จการณ์อีกครั้ง กิจกรรมนักศึกษาทุกชนิดถูกระงับ นักศึกษาในช่วงเวลานั้นเห็นว่าสังคมไทยจะไม่สามารถมีความเป็นธรรมได้อย่างแท้จริงหากสังคมยังเป็นเผด็จการอยู่ จึงได้เข้าร่วมกับ พคท. ที่ปฏิบัติงานกันอยู่ในเขตพื้นที่ป่าเขาในประเทศไทยและประเทศเพื่อนบ้าน เช่น บริเวณเทือกเขาภูพาน ภูซาง เขาค้อ ภูหินร่องเกล้า ดอยยาว เป็นต้น และได้มีการแต่งบทกวีโดยวัฒน์ วรรลยางกูร ถ่ายทอดความรู้สึกที่มีต่อเหตุการณ์ 6 ตุลา ซึ่งภายหลังบทกวีนี้ได้กลายมาเป็นเพลงเพื่อชีวิตที่ชื่อจากลานโพธิ์ถึงภูพาน มีเป้าหมายในการปลุกขวัญกำลังใจเพื่อต่อสู้กับรัฐบาลและเป็นการเผยแพร่ลัทธิสังคมนิยมอีกด้วย เพลงเพื่อชีวิตในยุคนี้จึงสามารถเรียกได้อีกชื่อหนึ่งว่าเพลงปฏิวัติ (Rebellion Song) ในขณะนั้นวงคารานซึ่งมีพงษ์เทพ กระโดนชำนาญร่วมเป็นสมาชิกแล้ว และวงเพื่อชีวิตอีกหลายวง เช่น โคมฉาย กงล้อ คุรุชน รวมฆ้อน กรรมาชน และอื่นๆ ก็ได้เข้าร่วมปฏิบัติงานกับพรรคคอมมิวนิสต์แห่งประเทศไทยด้วย เมื่อการปฏิวัติผ่านไปจนถึงช่วงสุดท้าย เกิดความขัดแย้งระหว่างฝ่ายต่างๆ นำไปสู่การเกิดวิกฤตศรัทธาต่อพรรคคอมมิวนิสต์ในภูมิภาค จึงก่อให้เกิดบทเพลงที่แสดงออกถึงความท้อแท้ สับสน และท้อถอยในแนวทางการต่อสู้ของคนหนุ่มสาวที่มีต่อสังคมในอุดมคติ ทำให้มีการปรากฏของบางบทเพลงที่ไม่ได้รับการเผยแพร่ เช่น เขาไฟ บ้านนาสะเทือน รวมไปถึงเพลง คิดถึงบ้าน หรือ เดือนเพ็ญ ของ นายอัศนี พลจันทร์ หรือ นายผี และเพลงอื่นๆอีกมากมาย
ภายหลังการออกคำสั่งนายกรัฐมนตรีที่ 66/23 ที่มีเนื้อความนิรโทษกรรมให้กับผู้กระทำความผิดในช่วงเวลาของความขัดแย้ง บรรดาคนที่เข้าร่วมการปฏิวัติก็กลับคืนสู่สังคมเมือง โดยก่อนจากกันได้มีการแต่งเพลงกำลังใจ เพื่อเป็นเหมือนคำมั่นสัญญาที่รักษาอุดมการณ์อันบริสุทธิ์ของคนหนุ่มสาวที่เข้าร่วมต่อสู้ต่อไปก่อนที่จะออกจากป่า
เพลงเพื่อชีวิตยุคธุรกิจเพลง พ.ศ. 2525 - ปัจจุบัน

หลังจากการกลับมาของคาราวานและเพื่อนร่วมอุดมการณ์ คาราวานได้ทำสัญญากับบริษัทเพลง อีเอ็มไอ ประเทศไทย และบันทึกเสียงเพื่อออกอัลบัมอีกครั้ง โดยเพลงที่อยู่ในอัมบั้มเป็นเพลงที่เกิดขึ้นในยุคเพลงเพื่อชีวิต และ  เพลงปฏิวัติ  และด้วยเครื่องเสียงและเครื่องดนตรีที่มีคุณภาพมากกว่าแต่ก่อน ทำให้คาราวานได้ไปแสดงคอนเสิร์ตฟอร์ยูนิเซฟ ในปีพ.ศ. 2525 จัดขึ้นที่หอประชุมใหญ่ มหาวิทยาลัยธรรมศาสตร์ มีการแสดงเพลง คืนรัง ซึ่งถือเป็นการเริ่มกระแสปรับเข้าสู่ระบบธุรกิจดนตรียุคใหม่ โดยในยุคนี้เพลงเพื่อชีวิตมีวัตถุประสงค์เพื่อการจำหน่าย ต่างจากสมันก่อนที่แต่งเพื่อสนับสนุนอุดมการณ์ทางการเมือง และยังมีการทดลองแนวทางดนตรีใหม่ๆ เช่น สุรชัย จันทิมาธร ใช้วงร็อคเป็นแบ็คอัพ ทำให้คาราวานถูกวิพากษ์วิจารณ์อย่างรุนแรงในเรื่องของความบกพร่องไม่สมบูรณ์ทางการแสดง และเรื่องของอุดมการณ์ แต่พวกเขาก็ได้เรียนรู้และฝึกฝนตัวเองให้ยืนอยู่ได้ในการแข่งขันของธุรกิจเพลงไทยทำให้คาราวานยืนหยัดในฐานะมืออาชีพและความอิสระในวิถีทางของตนที่ชัดเจนและได้รับการยอมรับในที่สุด
ต่อมาได้มีวงที่ประสบความสำเร็จเป็นอย่างมากในการจัดการระบบธุรกิจ และกลายเป็นวงเพื่อชีวิตที่ประสบความสำเร็จสูงสุด นั่นก็คือวงคาราบาวที่เกิดไล่หลังแฮมเมอร์ได้ไม่นาน เพลงวณิพก ถือเป็นความสำเร็จที่ปลุกกระแสเพลงเพื่อชีวิตขึ้นมากลายเป็นกระแสใหญ่ของวงการเพลงไทยอย่างเต็มที่ นอกจากนี้ทั้ง พงษ์สิทธิ์ คำภีร์, คาราวาน, พงษ์เทพ กระโดนชำนาญ, คาราบาว, โฮป, คนด่านเกวียน, ฤทธิพร อินสว่าง, ศุ บุญเลี้ยง, นิรนาม, ซูซู, อินโดจีน,คันไถ และอีกหลายวงเอง ก็มีส่วนเกื้อหนุนให้กระแสเพลงเพื่อชีวิตถาถมรุนแรงจนถึงที่สุด
เพลงเพื่อชีวิตนี้ได้เปลี่ยนเนื้อหาจากบทเพลงประท้วง เพลงแห่งอุดมการณ์ กลายมาเป็นเพลงสะท้อนสังคม ที่คลายความรุนแรงลงไปตายกระแสการเมืองและความเปลี่ยนแปลงทางสภาพเศรษฐกิจที่ขับเคลื่อนเข้าสู่ระบบทุนนิยม และ บริโภคนิยม เพลงเพื่อชีวิตเองก็ได้เข้ามามีพื้นที่ในตลาดเพลงไทย ถือเป็นความสำเร็จในทางยุทธศาสตร์ที่ขยายวงกว้างออกไปแล้ว
อีกด้านหนึ่งเพลงที่มุ่งเน้นที่ปรัชญาความคิดพร้อมกับดนตรีที่เรียบง่ายไม่แพรวพราว ออกมาจากความรู้สึกกับน้ำเสียงและคำร้องที่มีเนื้อหาที่มีสาระต่อสังคม ก็ได้กลายมาเป็นเพลงใต้ดิน ซึ่งควบคู่มากับกระแสการต่อสู้ของนักศึกษาภายหลังยุค 14 ตุลาคมเป็นต้นมา เพื่อแสวงหาแนวร่วมทางความคิด และถูกทำเป็นเทปออกมาขายกันใต้ดิน ไม่มีการเปิดตามสถานีวิทยุ ไม่มีค่ายเทปวางแผนโปรโมทและจัดจำหน่าย มีเพียงโปสเตอร์และสื่อสิ่งพิมพ์ที่กล่าวถึงเท่านั้น เพื่อเป็นการขยายแนวคิดและส่งผลสะเทือนอย่างต่อเนื่อง เพื่อให้ผู้ฟังมีตัวเลือกใหม่ในการซื้อ แนวเพลงของแต่ละคนต่างมีความหลากหลายและมีลักษณะเฉพาะตัว ไม่สนใจว่าต้องมีบุคลิคหน้าตาดี หรือเพลงเพลงต้องมีแนวดนตรีที่เร็วและกระชับ แต่เน้นไปทางการนำเสนอความคิดมากกว่า
ถึงแม้กระแสสังคมจะมีการเปลี่ยนแปลงไปอย่างไร แต่เพลงเพื่อชีวิตก็ยังคงไว้ซึ่งบทบาทในเนื้อหาทางสาระทางสังคมไทยตั้งแต่ในอดีตจนถึงปัจจุบัน เป็นเสมือนบันทึกเรื่องเล่าประวัติศาสตร์ของสังคมไทยในแต่ละยุคสมัยและสะท้อนความคิดความรู้สึกของคนในเหตุการณ์สำคัญต่างๆได้เป็นอย่างดี
บรรณานุกรม

ปฐมบทเพลงเพื่อชีวิต www.kreenjairadio.com Link เก็บถาวร 2009-02-28 ที่ เวย์แบ็กแมชชีน
ประวัติเพลงเพื่อชีวิต Link
ก่อนจะถึง 14 ตุลา www.14tula.com Link
www.positioningmag.com/content/เพลงเพื่อชีวิตจาก-14-ตุลา-ถึงเมืองไทยรายสัปดาห์ Link[ลิงก์เสีย]
ตำนานเพลงเพื่อชีวิต Link
14 ตุลา Link
เพลงเพื่อชีวิต.. Link[ลิงก์เสีย]
เพลงเพื่อชีวิต ยุคประชาธิปไตยเบ่งบาน (2516-2519) Link เก็บถาวร 2016-03-24 ที่ เวย์แบ็กแมชชีน
หนูรักเพลงปฏิวัติ Link
ดนตรี: ตำนานเพลงเพื่อชีวิต ฉบับย่อ – การผ่านพ้นของบทเพลงไทยที่ไม่ไร้สาระ (2) Link
เพลงเพื่อชีวิตยุคธุรกิจเทปเพลง (พ.ศ. 2525-ปัจจุบัน) Link เก็บถาวร 2016-04-17 ที่ เวย์แบ็กแมชชีน
แฮกเกอร์สเปซ

แฮกเกอร์สเปซ (hackerspace) หรือ แฮกสเปซ (hackspace) (จากคำว่า "แฮกเกอร์" และ "สเปซ") คือพื้นที่ทางกายภาพที่คนที่มีความสนใจร่วมกัน โดยมากเกี่ยวกับวิทยาศาสตร์ เทคโนโลยี ศิลปะดิจิทัล หรือ ศิลปะอิเล็กทรอนิกส์ สามารถพบปะกัน เข้าสังคม และทำงานร่วมกัน แฮกเกอร์สเปซนั้นเหมือนเป็นห้องปฏิบัติการ ห้องทำงาน โรงช่าง หรือ ห้องศิลปะ ของชุมชน ที่เปิดให้คนจากหลากหลายภูมิหลัง ได้สามารถเจอกัน และแบ่งปันความรู้และทรัพยากรต่าง ๆ เพื่อสร้างสิ่งต่าง ๆ ด้วยกัน
รายได้หลักของแฮกเกอร์สเปซมาจากค่าธรรมเนียมสมาชิก แฮกเกอร์สเปซบางที่ยังรับการสนับสนุนจากภายนอกด้วย
กิจกรรม

กิจกรรมโดยทั่วไปในแฮกเกอร์สเปซนั้นรวมถึง:
การเรียนและแบ่งปันความรู้
การนำเสนอและบรรยาย
กิจกรรมทางสังคม รวมถึงเกมและงานสังสรรค์ ปาร์ตี้
งานของโครงการส่วนบุคคลหรือโครงการกลุ่ม
แฮกเกอร์สเปซเตรียมโครงสร้างพื้นฐานที่จำเป็นสำหรับกิจกรรมเหล่านี้ เช่น ห้อง อาหารและเครื่องดื่ม ไฟฟ้า คอมพิวเตอร์เซิร์ฟเวอร์และเครือข่ายภายใน อินเทอร์เน็ต อุปกรณ์เครื่องเสียง เครื่องฉายภาพวิดีโอ เครื่องเกม อุปกรณ์ช่าง และอุปกรณ์อื่น ๆ
กิจกรรมที่สามารถทำได้นั้นถูกจำกัดโดยเครื่องมือที่มีในแต่ละแฮกเกอร์สเปซ ด้วยจำนวนสมาชิกและความสามารถในการจัดหาเครื่องมือของแฮกเกอร์สเปซที่เติบโดขึ้นทั่วโลก ความสามารถของแฮกเกอร์สเปซก็เติบโตขึ้นไปด้วย:
งานโครงการ DIY เล็ก ๆ
พัฒนาโครงการโอเพนซอร์สฮาร์ดแวร์ที่มีอยู่แล้วหรือโครงการใหม่
งานประดิษฐ์ส่วนตัวหรืองานกลุ่ม
งานโครงการศิลปะ เช่น จลนศิลป์ หรือ ศิลปะเชิงความเคลื่อนไหว (kinetic art)
การพัฒนาเกมและแอนิเมชัน
ตัวอย่างแฮกเกอร์สเปซ

bangspace บนถนนเอกมัย กรุงเทพ
C4 ใน โคโลญ
c-base ใน เบอร์ลิน
Metalab ใน เวียนนา
NYC Resistor ใน นครนิวยอร์ก
Noisebridge ใน ซานฟรานซิสโก
HackerDojo ใน เมาเทนวิว แคลิฟอร์เนีย
แหล่งข้อมูลอื่น

Hackerspaces.org เก็บถาวร 2013-08-12 ที่ เวย์แบ็กแมชชีน มีรายการแฮกเกอร์สเปซทั่วโลก
The Hackspace Foundation มูลนิธิแฮกเกอร์สเปซ
Hackers need space to innovate - The Irish Times - October 24, 2008
DIY Freaks - Wired - March 29, 2009
Hackers seek physical space outside the virtual world - The Irish Times - April 10, 2009
Where tinkerers take control of technology - Washington Post - April 19, 2009
People Doing Strange Things With Soldering Irons: A Visit to Hackerspace - Xconomy - May 22, 2009
DIY Gadgetry - BBC News - June 19, 2009
สโมสรฟุตบอลทหารอากาศ (ก่อตั้ง พ.ศ. 2562)

สำหรับสโมสรฟุตบอลของกองทัพอากาศในอดีต ดูที่ สโมสรฟุตบอลแอร์ฟอร์ซ ยูไนเต็ด
| --- | --- |
ชื่อเต็ม: สโมสรฟุตบอลทหารอากาศ Royal Thai Air Force Football Club
ฉายา: ลูกทัพฟ้า
ก่อตั้ง: 2019; 5 ปีที่แล้ว (2019)
สนาม: สนามกีฬาธูปะเตมีย์
ความจุ: 25,000 ที่นั่ง
เจ้าของ: กรมสวัสดิการทหารอากาศ
ผู้จัดการ: นาวาอากาศเอก สมบูรณ์ มั่นคง
ผู้ฝึกสอน: เรืออากาศโท มนตรี แพรพันธ์
ลีก: ไทยลีก 3
2566–67: ไทยลีก 3 โซนกรุงเทพและปริมณฑล, อันดับที่ 7
สโมสรฟุตบอลทหารอากาศ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากกรมสวัสดิการทหารอากาศ ปัจจุบันเล่นในไทยลีก 3 โซนภาคกลาง
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2562 | ไทยแลนด์ อเมเจอร์ลีกโซนกรุงเทพและปริมณฑล | 5 | 4 | 1 | 0 | 13 | 5 | 13 | ชนะเลิศ | ไม่ได้เข้าร่วม | ไม่ได้สามารถเข้าร่วม | – |  |  |
| 2562 | ไทยแลนด์ อเมเจอร์ลีกรอบชิงแชมป์ประเทศไทยโซนตอนล่าง | 2 | 2 | 0 | 0 | 3 | 1 | 6 | อันดับที่ 1 | ไม่ได้เข้าร่วม | ไม่ได้สามารถเข้าร่วม | – |  |  |
| 2563–64 | ไทยลีก 3โซนกรุงเทพและปริมณฑล | 20 | 5 | 3 | 12 | 19 | 43 | 18 | อันดับที่ 11 | ไม่ได้เข้าร่วม | รอบคัดเลือกรอบสอง | – |  ณัฐพล ศรีสมุทร | 5 |
| 2564–65 | ไทยลีก 3โซนกรุงเทพและปริมณฑล | 26 | 8 | 7 | 11 | 23 | 30 | 31 | อันดับที่ 10 | ไม่ได้เข้าร่วม | ไม่ได้เข้าร่วม | – |  ณัฐพล ศรีสมุทร  ธรรมดา ก๊กใหญ่  ฐิติวุฒิ งามพรม | 3 |
| 2565–66 | ไทยลีก 3โซนกรุงเทพและปริมณฑล | 26 | 4 | 9 | 13 | 31 | 49 | 21 | อันดับที่ 13 | ไม่ได้เข้าร่วม | ไม่ได้เข้าร่วม | – |  จักรพงษ์ ผลมาตย์ | 13 |
| 2566–67 | ไทยลีก 3โซนกรุงเทพและปริมณฑล | 26 | 8 | 6 | 12 | 41 | 47 | 30 | อันดับที่ 7 | ไม่ได้เข้าร่วม | ไม่ได้เข้าร่วม | ไม่ได้เข้าร่วม |  คารัม อีดริส  พีรวัส หล้าแหล่ง | 9 |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

ไทยแลนด์ อเมเจอร์ลีก
ชนะเลิศ ระดับประเทศ : 2562
ชนะเลิศ โซนกรุงเทพและปริมณฑล : 2562
ชนะเลิศ โซนกรุงเทพมหานคร : 2562
แหล่งข้อมูลอื่น

สโมสรฟุตบอลทหารอากาศ ที่เฟซบุ๊ก
เรือเสือทยานชล

| --- | --- |

ประวัติ
ประเทศไทย
ชื่อ: ไทย: เรือเสือทยานชล
ลักษณะเฉพาะ
ประเภท::  เรือพิฆาต
ลูกเรือ::  28
หมายเหตุ::  ฝีพาย 26 คน นายท้าย 2 คน
เรือเสือทยานชล เป็นเรือประตูหน้าในประเภทเรือพิฆาต เป็นหนึ่งในเรือพระราชพิธีกระบวนพยุหยาตราชลมารค หัว เรือทำเป็นรูปหัวเสือ มีคฤห์สำหรับอำมาตย์ฝ่ายทหารนั่ง เป็นเรือรบที่อยู่ในริ้วที่ 2 และริ้วที่ 4 ถัดจากเรือประตูหน้าเข้ามาในกระบวน มีปืนจ่ารงตั้งที่หัวเรือ เรือพิฆาต ทั้ง 2 ลำนี้ จะแล่นส่ายโดยเรือเสือทยานชลแล่นส่ายนอกด้านขวา และเรือคำรณสินธุ์แล่นส่ายนอกด้านซ้าย การแต่งกายของผู้ประจำเรือ นายละนุ่งปูม สวมเสื้อเข้มขาบ โพกขลิบทอง
แคปรีโวลูชัน บอทเทิลแมน

แคปรีโวลูชัน บอทเทิลแมน หรือ แคปคาคุเมย์ บอทเทิลแมน (ญี่ปุ่น: キャップ革命 ボトルマン; โรมาจิ: Kyappu Kakumei Botoruman) ในภาษาญี่ปุ่น เป็นผลิตภัณฑ์ของเล่นที่ผลิตโดยบริษัท ทาการะโทมี่